Document ID: 32008R0293

UREDBA KOMISIJE (ES) št. 293/2008
z dne 1. aprila 2008
o spremembi Priloge II k Uredbi Sveta (ES) št. 1782/2003 v zvezi z nacionalnimi zgornjimi mejami, določenimi v navedeni prilogi
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1782/2003 z dne 29. septembra 2003 o skupnih pravilih za sheme neposrednih podpor v okviru skupne kmetijske politike in o uvedbi nekaterih shem podpor za kmete ter o spremembi uredb (EGS) št. 2019/93, (ES) št. 1452/2001, (ES) št. 1453/2001, (ES) št. 1454/2001, (ES) št. 1868/94, (ES) št. 1251/1999, (ES) št. 1254/1999, (ES) št. 1673/2000, (EGS) št. 2358/71 in (ES) št. 2529/2001 (1) ter zlasti člena 12(4) Uredbe,
ob upoštevanju naslednjega:
(1)
Priloga II k Uredbi (ES) št. 1782/2003 za vsako državo članico določa nacionalne zgornje meje, ki jih dodatni zneski pomoči iz člena 12 navedene uredbe ne smejo presegati.
(2)
Rezultati pregleda iz člena 12(4) Uredbe (ES) št. 1782/2003 kažejo, da zgornje meje, določene v Prilogi II, ne ustrezajo več strukturnemu položaju kmetijskih gospodarstev. Zato je treba zgornje meje, ki se bodo uporabljale od leta 2008, prilagoditi.
(3)
Prilogo II k Uredbi (ES) št. 1782/2003 je zato treba ustrezno prilagoditi.
(4)
Ukrepi, predvideni s to uredbo, so v skladu z mnenjem Upravljalnega odbora za neposredna plačila -
SPREJELA NASLEDNJO UREDBO:
Člen 1
Priloga II k Uredbi (ES) št. 1782/2003 se nadomesti z besedilom iz Priloge k tej uredbi.
Člen 2
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 1. aprila 2008

Labels: 18
19
6